Pēteris Kundziņš

Pēteris Kundziņš (1886—1958) bija latviešu gleznotājs, scenogrāfs un pedagogs. Glezniecībā pievērsies galvenokārt ainavas žanram, kur galveno emocionālo akcentu lika uz mākoņu tēlojumu.

 Dzīvesgājums 
Dzimis  Mazsalacas pagasta "Saprašās" zemnieka Kriša Kundziņa un viņa sievas Annas ģimenē.geni.com Mācījās Rauskas skolā un Mazsalacas elementārskolā, 1902. gadā iestājās Valmieras skolotāju seminārā, vēlāk Štiglica Centrālajā tehniskās zīmēšanas skolā (1906—1912), kur beidza teātra dekorāciju gleznošanas klasi.  
Darbojās kā skatuves gleznotājs Jaunajā Rīgas teātrī, Latvju operā un Latvijas Nacionālajā operā (1913-1921). No 1913. gada piedalījās izstādēs, eksponēja savas gleznas “Baltās Vārnas” izstādēs Valmierā (1919).
Neatkarīgo mākslinieku vienības biedrs (1923–1940). Līdztekus bija zīmēšanas skolotājs Valmieras, Rūjienas, Daugavpils un Rīgas skolās, Latvijas Skolotāju savienība izdeva viņa mācību grāmatu “Perspektīva”.

Pēc Otrā pasaules kara viņu uzņēma Latvijas PSR Mākslinieku savienībā.
Miris  Rīgā, apglabāts Rīgas Meža kapos.timenote.info

Piemiņas izstādes Rīgā 1986. un 1990. gadā kopā ar meitu Ievu Kundziņu un mazmeitu Annu Romanovsku.

 Mākslinieciskā darbība 

Kundziņš darbojās gan tēlotājā mākslā, gan scenogrāfijā, plakātā un lietišķajā mākslā, ilustrēja preses izdevumus un grāmatas, gleznoja mākoņus visdažādākajos stāvokļos, noskaņās un diennakts laikos.antonia.lv 

 Atsauces 

Kategorija:1886. gadā dzimušie
Kategorija:1958. gadā mirušie
Kategorija:Latviešu mākslinieki
Kategorija:Latvijas scenogrāfi
Kategorija:Neatkarīgo mākslinieku vienības mākslinieki
Kategorija:Valmieras novadā dzimušie
Kategorija:Rīgas Meža kapos apbedītie